www.DELFI.ee
Taikonaut Zhai Zhigang tegi täna esimese hiinlasena kosmosekõnni, mis kestis umbes veerand tundi.
Shenzhou VII nime kandval kosmoselaeval on kokku kolm Hiina taikonauti, vahendab YLE Uutiset.
41-aastane taikonaut rääkis Hiina televisiooni otselülituses, et tunneb end hästi. Mees tervitas nii Hiina kui ka maailma elanikke ning lehvitas kosmoselaevast väljas Hiina lipu.
Varem on kosmosekõnniga hakkama saanud vaid USA ja Nõukogude Liit.
Hiina jaoks on tegu kolmanda mehitatud kosmoselennuga.
Plaanide kohaselt peaks Shenzhou VII tagasi Maale jõudma homme. Maandumine on kavandatud Sise-Mongoolia tasandikule.
Esimene hiinlane kõndis avakosmoses DELFI